Source: https://www.kyppi.fi/palveluikkuna/rapea/read/asp/r_kohde_det.aspx?KOHDE_ID=200444
Timestamp: 2019-04-23 04:10:02+00:00
Document Index: 10656164

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Harjavallan vanha kirkko 200444
Kiinteistötunnus: 79-403-17-0;
Kylä tai kaupunginosa: HARJAVALTA
Osoite: Siltatie 135, 29200 Harjavalta
Puukirkko, päätytornillinen pitkäkirkko. Harjavallan vanha kirkko ja hautausmaa sijaitsevat Kokemäenjoen rannalla. Puukirkko on tornillinen pitkäkirkko mataline kylkiäisineen. Kuori on monikulmainen. Länsitorni on pohjaltaan neliömäinen ja sen satulakaton laella on lanterniini.
Kirkkosalin kattaa puinen holvi. Alttaritaulu "Jeesus ja Maria Magdalena" on Alexandra Frosterus-Såltinin maalaama 1878.
Seurakunnan uusi kirkko on valmistunut kirkkomaan viereen 1984.
Muut tunnukset: 079403001700009001 VRK vanha rakennustunnus
Rakennustunnus (VTJ-PRT): 1024678960
Osoite: Siltatie, 29200 Harjavalta
(1750) 1870. Harjavalta kuului saarnahuonekuntana Kokemäkeen jo 1392. Kappeliksi se muutettiin 1669 ja omaksi seurakunnakseen 1868.
Harjavallan ensimmäinen kirkko rakennettiin 1670. Seuraava kirkko valmistui 1750. Nykyinen vanha kirkko rakennettiin tämän kirkon hirsistä 1870 Turun ja Porin läänin lääninarkkitehti G. Th. Chiewitzin johdolla. Lounaissuomalaista tyyppiä ollut torniton pitkäkirkko korjattiin siten, että runkohuonetta kapeammat ja matalammat ristivarret laajennettiin kirkkotilan jatkeeksi ja uusi sakaristo rakennettiin alttaripäätyyn. Muutostyön yhteydessä kirkko sai kiinteän länsitornin ja vanhan tapulin alakerroksesta tehtiin paarihuone kirkon pohjoispuolelle.